OpenLLM-France/wikimedia huggingface dataset:
# Free On-line Dictionary of Computing

El diccionari d'informàtica en línia i lliure FOLDOC (Free On-line Dictionary of Computing) és un diccionari enciclopèdic d'informàtica en línia. Fundat el 1985 per Denis Howe, l'allotja l'Imperial College de Londres. Howe és el redactor en cap del diccionari des dels seus orígens.
FOLDOC està cobert per la Llicència de Documentació Lliure GNU, Versió 1.1 o posterior, publicada per la Free Programari Foundation; no té seccions fixes, ni textos de coberta.
Si es vol importar material de FOLDOC, es pot utilitzar el text següent:

## Enllaços externs

* FOLDOC

## Referències

* ↑ Maldonado Martínez, Ángeles; Rodríguez Yunta, Luis. La información especializada en Internet: Directorio de recursos de interés académico y profesional (en castellà). 2ª ed. Madrid: CSIC - Centro de Información y Documentación Científica (CINDOC), 2006, p. 424. ISBN 84-00-08436-5.
# Antonio Jiménez Quílez

Antonio Jiménez Quílez o Quiles (Granada, 13 de juny de 1934) és un ciclista espanyol, ja retirat, que fou professional entre 1954 i 1963. Els majors èxits esportius els aconseguí a la Volta a Espanya. El 1955, amb tan sols 20 anys hi fou segon, mentre el 1958 aconseguí una victòria d'etapa. El 2017 es publicà el llibre biogràfic Jiménez Quiles. Memoria de un ciclista.

## Palmarès

* 1955
** 1r al Gran Premi d'Andalusia
** 1r a la Volta a Navarra
** Vencedor d'una etapa del Gran Premi Ajuntament de Bilbao
** Vencedor d'una etapa de la Volta a Llevant
* 1956
** Vencedor d'una etapa de la Volta a Llevant
* 1957
** Campió d'Espanya de Muntanya
** 1r a Madrid
** Vencedor d'una etapa de l'Euskal Bizikleta
* 1958
** Vencedor d'una etapa de la Volta a Espanya
* 1960
** Campió d'Espanya de Muntanya (Campionat Basco-navarrès de muntanya)
* 1961
** Vencedor d'una etapa de la Volta a Portugal

### Resultats a la Volta a Espanya

* 1955. 2n de la classificació general
* 1956. 29è de la classificació general
* 1957. Abandona
* 1958. 25è de la classificació general. Vencedor d'una etapa
* 1959. 34è de la classificació general
* 1960. Fora de control (15a etapa)
* 1961. 22è de la classificació general
* 1962. 27è de la classificació general

## Referències

* ↑ «JIMÉNEZ QUILES Antonio». [Consulta: 24 novembre 2022].
* ↑ Juan Gutiérrez. «Jiménez Quiles paró Granada en un coche descapotable» (en castellà), 28-08-2018.
* ↑ Camilo Álvarez. «La noche que cambió la vida de Jiménez Quiles» (en castellà), 08-06-2017.
* ↑ ONLUS®, Museo del Ciclismo Associazione Culturale. «Museo del Ciclismo - Antonio JIMENEZ QUILEZ» (en italià). [Consulta: 24 novembre 2022].
* ↑ TEJEDOR, ROBERTO. «Recuerdos de La Vuelta 1955: Antonio Jiménez Quiles» (en castellà), 12-10-2020. [Consulta: 24 novembre 2022].
* ↑ «Jiménez Quiles, la leyenda granadina del ciclismo, cuenta su proeza en un libro autobiográfico | El Independiente de Granada». [Consulta: 24 novembre 2022].

## Enllaços externs

* Fitxa d'Antonio Jiménez a sitiodeciclismo.net
# José Figueroa Alcorta

José Figueroa Alcorta (Córdoba, 20 de novembre de 1860 - Buenos Aires, 27 de desembre de 1931) fou un advocat i polític argentí, que va exercir la Presidència de la República entre el 12 de març de 1906 i el 12 d'octubre de 1910.

## Presidència

Va assumir la presidència de l'Argentina el 1906 a conseqüència de la mort del president Manuel Quintana, de qui era vicepresident.
Va tenir greus problemes per aconseguir el suport del Congrés de la Nació, al que finalment va clausurar el 1908. Va buscar un aproximament amb els radicals, indultant als detinguts per l'intent de cop d'estat del 1905 i va preparar el camí per als canvis electorals del seu successor, Roque Sáenz Peña. Els grups anarquistes es mostraren actius en nombrosos atemptats, arribant a matar el cap de la policia Ramón Falcón, assassinat per l'anarquista Simón Radowitzky el 1909 com a venjança per la criminal repressió exercida per la policia durant les protestes de l'1 de maig.
Durant el seu mandat es va descobrir el petroli a Comodoro Rivadavia, al sud argentí, i es dicta la primera llei que permetia la regularització de l'explotació.
Li va correspondre presidir la celebració del primer centenari de la Revolució de Maig.

## Altres càrrecs

* Ambaixador a Espanya (1912)
* Ministre de la Cort Suprema de Justícia (1915 fins a la seva mort)
* President de la Cort Suprema de Justícia (1929 fins a la seva mort).
Essent ministre de la Cort Suprema de Justícia, fou l'únic jutge que va proposar renunciar com a resposta del cop d'Estat de 1930, tot i que finalment no tan sols no va renunciar si no que també, juntament amb els altres jutges de la cort, va firmar l'acord que legalitzava els actes i nomenaments de tots els cops d'estat realitzats a la República Argentina fins al 1983.
Figueroa Alcorta ha estat l'única persona que ha exercit al llarg de la seva vida, la titularitat dels tres poders de la Nació: President del Senat (com a vicepresident de la Nació) (1904-1906), President de la Nació (1906-1910) i, finalment, President de la Cort Suprema de Justícia (1929-1931).
# Illa de Barra

Eilean Bharraigh o Barra en anglès, és la més catòlica i predominantment parlant de gaèlic de les illes de la regió de Western Isles a Escòcia. El cens del 2001 census donà una població resident d'1,172 habitants. El Clan MacNeil tenia forts lligams amb l'illa i estava fortament lligada als O'Neills d'Ulster que marxaren de Barra a Irlanda als voltants de l'any 1000.
Des de l'any 1991 es troba unida per una carretera elevada amb l'illa de Vatersay.

## Enllaços externs

* Pàgina oficial de l'Illa de Barra
# Carpineto

Carpineto (en cors Carpinetu) és un municipi francès, situat a la regió de Còrsega, al departament d'Alta Còrsega. L'any 1999 tenia 11 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 51 | 71 | 36 | 29 | 15 | 11 |

## Administració

Llista d'alcaldes :
| Període | Identitat | Partit | Qualitat |
| 2008- | Marcel Ferrari | | |
# A posta de sol

A posta de sol és una balada en dos actes i en vers, original de Frederic Soler (Serafí Pitarra), amb música de Nicolau Manent, estrenada per primera vegada al teatre de Novetats de Barcelona, la nit del 18 de setembre de 1871.

## Enllaços externs

* A posta de sol, a la xarxa
# Collstrop (equip ciclista)

L'equip Collstrop, conegut anteriorment com a Robland o Isoglass, va ser un equip ciclista belga que competí professionalment entre el 1986 i el 2000. El 2001 es fusionà amb l'equip Palmans.
No s'ha de confondre amb l'equip Cycle Collstrop.

## Principals resultats

* Circuit de Houtland: Hendrik Redant (1987), Etienne De Wilde (1994)
* Kuurne-Brussel·les-Kuurne: Hendrik Redant (1988)
* Gran Premi Cholet-País del Loira: Laurent Desbiens (1992), Marc Bouillon (1993)
* Volta Limburg Classic: Erwin Thijs (1994), John van den Akker (1994)
* Gran Premi Guillem Tell: Peter Verbeken (1993, 1995)
* Gran Premi de Denain: Jo Planckaert (1995)
* Nokere Koerse: Jo Planckaert (1995)
* Clàssica d'Almeria: Jean-Pierre Heynderickx (1995)

### A les grans voltes

* Volta a Espanya
** 3 participacions (1990, 1992, 1993)
** 1 victòries d'etapa:
*** 1 al 1990: Benny Van Brabant
** 0 classificació finals:
** 0 classificacions secundàries:
* Tour de França
** 0 participacions
* Giro d'Itàlia
** 1 participacions (1988)
** 0 victòries d'etapa:
** 0 classificació finals:
** 0 classificacions secundàries:

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius II són la segona divisió dels equips ciclistes professionals.
| Temporada | Classificació per equips | Millor ciclista en la classificació individual |
| 1995 | 24è | Jo Planckaert (125è) |
| 1996 | 22è | Johan Capiot (48è) |
| 1997 | 49è | Frank Hoj (204è) |
| 1998 | 49è | Tom Desmet (331è) |
| 1999 | 28è (GSII) | Tony Bracke (382è) |
| 2000 | 26è (GSII) | Geert Omloop (349è) |

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Kristin Griffith

Kristin Griffith (Odessa, Texas 7 de setembre de 1953) és una actriu texana de cinema, televisió i teatre. Es va criar a Midland (Texas) però el 1971 es va traslladar a Nova York. Va debutar al cinema amb a la pel·lícula dramàtica de Woody Allen Interiors (1978), amb Geraldine Page, Diane Keaton, Mary Beth Hurt i Richard Jordan, fent de Flyn, una actriu vanitosa de pel·lícules de baixa qualitat. Va tenir papers a pel·lícules com ara Els europeus (1979), King of the Hill (1993), Fred al juliol (2014), Ben is Back (2018) i The Devil All the Time (2020). També ha aparegut en nombroses sèries de televisió en papers episòdics com ara Law & Order, Succession i The Deuce.
Es va casar amb el també actor Peter Maloney el 1982, amb qui té un fill i una filla. Ha viscut a Nova York però va estar durant un breu període vivint a Los Angeles.

## Filmografia
### Cinema

| Any | Títol | Paper | Notes |
| 1978 | Interiors | Flyn | |
| 1979 | Els europeus | Lizzie Acton | |
| 1993 | King of the Hill | Sra McShane | |
| 1998 | Tis the Season | Tieta Katie | |
| 2000 | Calling Bobcat | Sra Marshall | |
| 2001 | Revolution #9 | Gale | |
| 2014 | Fred al juliol | Kay | |
| 2015 | Smile Back | Infermera Pauline | |
| 2016 | Drawing Home | Jean Caird | |
| 2018 | Limit of Wooded Country | Joan | Curtmetratge |
| 2018 | Ben Is Back | Sra Crane | |
| 2018 | Bennifer | Anne | Curtmetratge |
| 2020 | The Devil All the Time | Emma Russell | |

### Televisió

| Any | Títol | Paper | Notes |
| 1979 | Flesh & Blood | Michelle | Telefilm |
| 1980 | Jake's Way | Luana Taylor | Telefilm |
| 1981 | CHiPs | Terri King Neely | 1 episodi |
| 1982 | House Calls | | 1 episodi |
| 1985 | American Playhouse | Lizzie Acton | 1 episodi |
| 1985 | Hometown | Lynda | 1 episodi |
| 1986 | Kay O'Brien | Paula | 1 episodi |
| 1991 | In the Line of Duty: Manhunt in the Dakotas | | Telefilm |
| 1993 | Gregory K | Elizabeth Russ | Telefilm |
| 1997 | Rose Hill | Annie | Telefilm |
| 1998 | The Long Way Home | Bonnie Gerrin | Telefilm |
| 2000 | Wonderland | Carolina Rickle | 1 episodi |
| 2002 | Ed | Barbara Jerricho | 1 episodi |
| 2005 | Third Watch | Mare de Stevie | 1 episodi |
| 2008 | New Amsterdam | Sra Carlton | 1 episodi |
| 2008 | As the World Turns | Sra Dunn | 1 episodi |
| 1995–2008 | Law & Order | Dr Martha Landry / Brenda Lucas / Clara Brock | 3 episodis |
| 2004–2008 | Law & Order: Criminal Intent | Srta Bradley / Sra Norman | 2 episodis |
| 2010 | Las & Order: Special Victims Unit | Joyce Hingham / Sra Foster | 2 episodis |
| 2011 | Blue Bloods | Laura Gates | 1 episodi |
| 2016 | CoExisting | Judi | Telefilm |
| 2018 | Succession | Sra Wambsgans | 2 episodis |
| 2019 | The Deuce | Phyllis Lang | 1 episodi |
| 2020 | Big Dogs | Mare de Renny | 1 episodi |

## Referències

* 1 2 3 Sinnott, Leigha. «Kristin Griffith and Peter Maloney, Actors/EST Members of Varying Ages» (en anglès americà). SPACE on Ryder Farm, 18-07-2015. [Consulta: 18 setembre 2020].
# Platja de Churín

La platja de Churín està en el concejo de Valdés, en l'occident del Principat d'Astúries (Espanya), forma part de la Costa Occidental d'Astúries, en el tram que s'emmarca en el conegut Paisatge Protegit de la Costa Occidental d'Astúries; i pertany al poble de Cadavéu.

## Descripció

La seva forma és lineal, té una gran longitud arribant a uns 670 m i una amplària mitjana de 20 m. El jaç està format per sorres torrades gruixudes i pedres. L'entorn és rural i la perillositat mitjana, els accessos són per als vianants però molt difícils i inferiors a uns 500 m pel que el grau d'ocupació és baix.
L'accés més fàcil és localitzant, en primer lloc, el poble de Cadavéu que és el nucli de població més proper. Des d'aquí cal arribar a la «l'ermita de la Regalina de Cadavéu» situada a l'oest de la «punta del Cuerno» i sota uns perillosíssims penya-segats molt verticals i relliscosos està la platja. Aquest difícil accés és el mateix que per a la Platja dels Castros.
Malgrat no ser fàcil gaudir de la platja, hi ha altres alternatives com són la visita a l'església de Cadavéu i les seves festes i el mirador de la Regalina.

## Referències

* 1 2 http://sig.magrama.gob.es/93/ClienteWS/Guia-Playas/Default.aspx?nombre=PLAYAS_WEB&claves=DGC.PLAYAS.PLY_CO_PLAYA&valores=535 Arxivat 2015-04-02 a Wayback Machine.
* ↑ «Playa de Churín /Serón en Valdés, playas de Asturias.» (en espanyol europeu). [Consulta: 18 octubre 2018].
* ↑ SL, EuroWeb Media, «Playa de Churín | Playas Valdés | Turismo Asturias» (en castellà). Turismo Asturias, 29-10-2017.
* ↑ Del Río, Alejandro. Nobel. Guía total de las playas de Asturias. Asturias: Nobel, 2013, p. 88. ISBN 978-84-8459-669-1.
# José Luis Lassaletta Cano

José Luis Lassaletta Cano (Alacant, 1933 - 3 de maig de 2002) va ser alcalde d'Alacant entre els anys 1979 i 1991.
Llicenciat en Filosofia i Lletres, Lassaletta ocupà durant la dècada de 1970 llocs de rellevància bé al PSOE, bé en el sindicat UGT, on exercí el càrrec de Secretari de Cultura.
En 1979, fou el candidat a l'alcaldia d'Alacant pel PSOE en les primeres eleccions municipals després de la dictadura franquista. Amb el 43,5% dels vots, el PSOE va ser el partit més votat en la ciutat i Lassaletta va iniciar d'aquesta manera el seu mandat, i va esdevindre l'hereu polític de Llorenç Carbonell, qui quaranta anys enrere havia estat el darrer alcalde triat per les urnes. A més a més, des de 1979, ocupà la presidència de la Federació Valenciana de Municipis i Províncies.
Durant els seus dotze anys com a alcalde d'Alacant (fou reelegit en el càrrec en els comicis de 1983 i 1987), intentà solucionar el desordre urbanístic mitjançant la creació d'una via de circumvalació i impulsà el Pla General d'Ordenació Urbana (PGOU). Dotà la ciutat de zones verdes, construint parcs i jardins en diversos barris, i va construir nous centres de salut, escoles, centres socials, etc.
En les eleccions municipals de 1991 no fou inclòs a la llista socialista a la corporació municipal alacantina i fou substituït pel diputat socialista Ángel Luna, qui guanyà també les eleccions i resultà elegit alcalde. Fins ara, José Luis Lassaletta ha estat el polític més votat en la ciutat d'Alacant, atès que, en les eleccions municipals de 1983, hi obtingué el 62% dels vots. Posteriorment va militar al corrent Izquierda Socialista. Té un carrer dedicat a Alacant, que es va intentar retirar, cosa que finalment no es va fer degut a les protestes dels veïns.

## Referències

* ↑ El ex alcalde de Alicante José Luis Lassaletta fallece a los 69 años, El País, 4 de maig de 2002
* ↑ José Luis Lassaletta a l'Alicantepedia
* ↑ La calle Alcalde José Luis Lassaletta no se mueve, Cadena Ser, 28 d'octubre de 2016

## Vegeu també

* Llista d'alcaldes d'Alacant
* Eleccions municipals d'Alacant

## Bibliografia

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.298. ISBN 9788495484802.
# Èpit

Èpit és el nom dels següents personatges:
* Èpit (fill d'Èlat).
* Èpit (fill d'Hipòtou).
* Èpit (fill de Cresfontes).
* Èpit (rei d'Alba Longa).
* Èpit (pare d'Evadne)
# Cartellà

«Cartellà» té aquests significats:
* Toponímia:
** Cartellà (Sant Gregori), poble al municipi de Sant Gregori (el Gironès)
** Cartellà (Vidreres), entitat de població al municipi de Vidreres (la Selva)
** Casa dels Cartellà, edifici al municipi de Besalú (la Garrotxa)
** Castell de Cartellà, castell al municipi de Sant Gregori (Gironès)
** Força de Cartellà o Mas Cartellà, edifici al municipi de Maçanet de la Selva amb el límit amb el terme de Vidreres
* Biografies:
** Guillem Galceran de Cartellà, cap dels almogàvers (segles xiii i XIV)
** Dalmau de Cartellà i Despou, abat de Santa Maria de Ripoll i President de la Generalitat de Catalunya, nomenat el 1422
** Galceran de Cartellà (segle xvii), baró de Falgons i militar català
# Comunitats joàniques

Les comunitats joàniques era un grup dels primers cristians (segle i, després de la mort i resurrecció de Jesús) que es remunta al testimoni de l'apòstol Joan, fill de Zebedeu, o bé al de Maria Magdalena, postura que defensa l'erudit bíblic Raymond Brown. En aquestes comunitats apareixen alguns dissidents. El punt fonamental de la dissidència és la confessió cristològica: els que s'han separat de la comunitat no reconeixen Jesús com el Messies.

## Referències

* ↑ Brown, Raymond E.: La comunidad del discípulo amado : estudio de la eclesiología juánica. Salamanca, Sígueme, 2005
* ↑ Bíblia Catalana, Traducció Interconfessional. Barcelona 1998. (Introducció a la Primera carta de Joan).
# Kristin Hannah

Kristin Hannah (Garden Grove, 25 de setembre de 1960) és una escriptora nord-americana que ha guanyat nombrosos premis, incloent-hi The Golden Heart, The Maggie i The National Reader's Choice de l'any 1996.

## Biografia

Hannah va néixer a Garden Grove, una població del sud de Califòrnia. Es va graduar en una escola de lleis a Washington i va realitzar la seva pràctica a Seattle. Va publicar el seu primer llibre l'any 1990, convertint-se en una escriptora professional. Ha publicat més d'una vintena de novel·les. Viu a Bainbridge Island, Washington i a Hawaii amb el seu marit i el seu fill.

## Bibliografia
### Novel·les

* A Handful of Heaven (1991)
* The Enchantment (1992)
* Once in Every Life (1992)
* If You Believe (1993)
* When Lightnings Strikes (1994)
* Waiting for the Moon (1995)
* Home Again (1996)
* On Mystic Lake (1999)
* Angel Falls (2000)
* Summer Island (2001)
* Distant Shores (2002)
* Between Sisters (2003)
* The Things We Do for Love (2004)
* Comfort and Joy (2005)
* Magic Hour (2006)
* Firefly Lane (2008)
* True Colors (2009)
* Winter Garden (2010)
* Night Road (2011)
* Home Front (2012)
* Fly Away (2013)
* The Nightingale (2015)
* The Great Alone (2018)
* The Four Winds (2021)

### Antologies

* " Liar's Moon " a Harvest Hearts (1993)
* Of Love and Life (2000)
* " Liar's Moon " a With Love (2002)

## Cine i TV

Tres de les novel·les de Hannah s'han adaptat per a pel·lícules: Home Front, El rossinyol , i The Great Alone
Firefly Lane es va convertir en una sèrie original de Netflix, protagonitzada per Sarah Chalke i Katherine Heigl, que es va estrenar el 3 de febrer de 2021.

## Referències

* ↑ ; Hannah, Kristin«Author». Facebook. [Consulta: 2015].
* ↑ The Best Reviews: Kristin Hannah
* ↑ Kristin Hannah
* ↑ Fleming, Mike, Jr. «while-the-things-things-we-for-love-moves-abigail-breslin-251098/ Novel·lista Kristin Hannah's ' Home Front' provoca Chris Columbus, mentre que 'The Things We Do For Love' mou Abigail Breslin», 30-03-2012. [Consulta: 11 agost 2020].
* ↑ «-movie-by-kristin-hannah/ Detalls sobre la pel·lícula Nightingale». BookBub, 07-07-2017.
* ↑ McNary, Dave. «Sony Buys 'Nightingale' Author's Alaska Novel 'The Great Alone' (EXCLUSIVE)» (en anglès), 05-02-2018. [Consulta: 11 agost 2020].
* ↑ Gutterman, Annabel. «What to Know About the Book Behind Netflix's Firefly Lane». Time], 03-02-2021. [Consulta: 26 març 2021].
* ↑ «Tràiler de Firefly Lane: les amigues de Katherine Heigl i Sarah Chalke són " F-king Stuck With' Each Other al nou drama de Netflix», 03-12-2020.

## Enllaços externs

* Web Oficial (anglès)
* Biografia i entrevista a teensreads.com Arxivat 2011-11-06 a Wayback Machine. (anglès)
* Biografia a bookreporter.com (anglès)
* Kristin Hannah a FantasticFiction (anglès)
# Isone

Isone és un municipi del cantó de Ticino (Suïssa), situat al districte de Bellinzona.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Platja de Collé

La platja de Collé es troba en el concejo asturià de Cuaña. La platja és realment un pedrer amb forma de petxina, està prop de la localitat de Loza, té una longitud d'uns 130 metres i una amplària mitjana d'uns 8-10 metres. Les sorres són grises de gra mitjà i la perillositat de la platja és alta. El seu entorn és rural i de baix grau d'urbanització. Té molt poca assistència. Els accessos són per als vianants i inferiors a un km i molt complicats i perillosos. Les seves aigües són d'un bell color turquesa.
Els pobles més propers són Lloza i Villalocái i també és coneguda com la «Llastra Collé». Està limitada a l'est per la «punta del Palo» i a l'oest per la «punta de Engaramada» i per accedir a ella cal preguntar als pobles propers citats per aquesta punta de Engaramada i es trobaran dues cales, la Engaramada i la Engaramadina, ambdues excel·lents per a la pesca. A causa que es troba en estat gairebé verge, es poden albirar nombrosos exemplars de la fauna marina i terrestre com els falcons, esquirols, gavines, etc.
La platja no té cap servei sent la pesca submarina i la recreativa les activitats més recomanades. És molt important tenir molta cura quan s'està en les proximitats dels penya-segats.

## Referències

* 1 2 SL, EuroWeb Media, «Playa de Collé | Playas Coaña | Turismo Asturias» (en castellà). Turismo Asturias, 30-10-2017.
* 1 2 «Playa de Collé (Coaña) - Playas Asturianas - La Nueva España». [Consulta: 18 octubre 2018].
* ↑ «playa colle,colle coaña asturias,playas de coaña asturias,playas asturias,playas del cantabrico,y el cantabrico turismo rural y alojamientos en las playas de asturias,casas rurales,alojamientos cerca de playas,casas rurales mar» (en castellà). [Consulta: 18 octubre 2018].
* ↑ Del Río, Alejandro. Nobel. Guía total de las playas de Asturias. Asturias: Nobel, 2013, p. 32. ISBN 978-84-8459-669-1.
# Carnation

Carnation és una població dels Estats Units a l'estat de Washington. Segons el cens del 2000 tenia 1.893 habitants.

## Demografia

Segons el cens del 2000, Carnation tenia 1.893 habitants, 636 habitatges, i 487 famílies. La densitat de població era de 664,4 habitants per km².
Dels 636 habitatges en un 48,9% hi vivien nens de menys de 18 anys, en un 61,8% hi vivien parelles casades, en un 9,9% dones solteres, i en un 23,4% no eren unitats familiars. En el 17,5% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,98 i el nombre mitjà de persones que vivien en cada família era de 3,4.
Per edats la població es repartia de la següent manera: un 34,4% tenia menys de 18 anys, un 6,6% entre 18 i 24, un 37,5% entre 25 i 44, un 15,9% de 45 a 60 i un 5,7% 65 anys o més.
L'edat mediana era de 32 anys. Per cada 100 dones de 18 o més anys hi havia 96,5 homes.
La renda mediana per habitatge era de 60.156 $ i la renda mediana per família de 64.167 $. Els homes tenien una renda mediana de 46.667 $ mentre que les dones 33.281 $. La renda per capita de la població era de 21.907 $. Aproximadament el 5,8% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Carnation». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Carnation». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Onúfrïivka

Onúfrïivka (en ucraïnès Онуфріївка, en rus Онуфриевка) és una vila de la província de Kirovohrad, Ucraïna. El 2021 tenia 3.763 habitants.

## Referències

* ↑ A. Pyvovar; Settlements of Dnipro Places Before the Formation of New Serbia in the Documents of the XVIII Century. — Кyiv : Akademperiodyka, 2003. — p. 179, 187
* ↑ V. Postryhan, V. Surmylo; History of Onufriivka Raion — Kremenchuk, 2010. — p. 44
* ↑ A. Pyvovar; Settlements of Dnipro Places Before the Formation of New Serbia in the Documents of the XVIII Century. — Кyiv : Akademperiodyka, 2003. — p. 243
# Stumpffia helenae

Stumpffia helenae és una espècie de granota que viu a Madagascar.
Està amenaçada d'extinció per la pèrdua del seu hàbitat natural.

## Referències

* Vallan, D. & Raxworthy, C. 2004. Stumpffia helenae. Llista Vermella d'Espècies Amenaçades de la UICN 2006. Consulta: 5 d'abril del 2008.